text: Se video fra bankrøveri
  12 april 2013 kl. 09.12
  Middelfart Sparekasse i Vindinggaard Centret i Vejle blev kort før 9.30 torsdag udsat for røveri.
  To maskerede mænd smadrede et vindue med et koben og løb ind i sparekassen og truede personalet til at udlevere penge. De havde endnu ikke åbnet sparekassen.
  Udbyttet er ukendt.
  Sydøstjyllands Politi efterlyser de to røvere.
  De kørte efter røveriet mod Grønlandsvej på stisystemet på en rød knallert-scooter og medbragte et koben.
  Køretøjet blev senere fundet ved stien ved Junker Strangesvej.
  Politiet har en formodning om, at røverne er blevet samlet op af en flugtbil.
  Sydøstjyllands Politi vil gerne høre fra personer, der har set en bil køre hurtigt væk fra området ved 9.30-tiden.
  Politiet er også interesseret i andre iagttagelser, der kan have forbindelse til røveriet.
  Kontakt politiet på 1-1-4.
  